Dharmatrummi Mägi (hn fagu shan; ingl Dharma Drum Mountain, DDM), *chan'i  õpetaja Sheng-yeni (1930-) 1989 rajatud rahvusvaheline budistlik kultuuri- ja haridusühendus keskusega Taiwanis, mis oma tegevuses järgib *humanistliku budismi põhimõtteid. Organisatsioonil on osakonnad ja keskused Ameerika Ühendriikides ning mitmes Euroopa ja Aasia riigis. Selle juurde kuulub ka 1985 asutatud Dharmatrummi Budistlik Kolledž (ingl Dharma Drum Buddhist College; kuni 2006. a-ni Chung-Hwa Institute of Buddhist Studies) Taipei lähedal Jinshanis. Dharmatrummi Mäe ha ...